**Sediul iubirii tale...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Mi-e dor să nu-mi mai fie dor de tine”,

Dar eu abia încep să te cunosc.

Încât dorința răbufnește-n mine,

Iar sufletul prea repede-mi ia foc.

Îmi place când noi suntem împreună,

(căci Eu-l meu renaște în al tău).

Și asta nu de ieri, de-o săptămână,

Din vremuri vechi, tot timpul, mai mereu.

Mi-e dor de tine dar mă sperii tare,

(nu trece-o zi ca eu să nu îți văd).

Privirea ta ce-o simt năucitoare,

Și care-n viața mea face prăpăd.

Nu vreau să mă mai doară nostalgia,

Acelor ani în care tot speram.

Să îți dezvălui lesne bucuria,

Când eu în visul tău tot apăream.

Nu-mi place să îmi fie dor de tine,

(te vreau tot timpul eu în preajma mea),

(chiar dacă uneori nu-ți prea convine),

Eu mă asigur că nu ai ce regreta.

Chiar nu sunt rece, doar că-s speriat,

(îmbrățișarea-ți caldă mi-e remediul).

Și-atunci mă voi trezi revigorat,

Iubirii tale eu fiindu-i sediul.

Brăila, octombrie 2017